Diari Oficial de la Generalitat Valenciana


Sumari del DOGV 4227, del 12-04-2002 (2002/2963)

RESOLUCIÓ de 14 de febrer de 2002, de la Direcció General de Treball i Seguretat Laboral, per la qual es disposa el registre i la publicació de l'Acta de la Comissió Paritària sobre Revisió Salarial definitiva per a l'any 2001 i les taules salarials del 2002 del Conveni Col·lectiu de Pirotècnia de la Comunitat Valenciana (codi núm. 8000325).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4227

Data del DOGV
:   12-04-2002

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2002/2963


Data del document
:   14-02-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Correcció d'errades

 Descriptors 

:   * conveni col·lectiu

RESOLUCIÓ de 14 de febrer de 2002, de la Direcció General de Treball i Seguretat Laboral, per la qual es disposa el registre i la publicació de l'Acta de la Comissió Paritària sobre Revisió Salarial definitiva per a l'any 2001 i les taules salarials del 2002 del Conveni Col·lectiu de Pirotècnia de la Comunitat Valenciana (codi núm. 8000325). [2002/2963]
  
Vista l'Acta de la Comissió Paritària sobre Revisió Salarial definitiva per a l'any 2001 i les taules salarials del 2002 del Conveni Col·lectiu de Pirotècnica de la Comunitat Valenciana, presentada davant d'aquesta Direcció General de Treball i Seguretat Laboral el dia 5 de febrer de 2002, subscrita en data 29 de gener de 2002, entre PIROVAL i les organitzacions sindicals FIA-UGT-PV i FITEQA CCOO-PV, en la qual s'estableixen les taules salarials definitives per a l'any 2001 i les taules salarials del 2002, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, aquesta Direcció General de Treball i Seguretat Laboral, d'acord amb les competències que té transferides pel Reial Decret 4105/1982, de 29 de desembre, acorda
  
Primer
  
Ordenar que siga inscrita en el Registre de Convenis Col·lectius de Treball d'aquesta Direcció General, amb notificació a la Comissió Paritària, i que siga dipositat el text original de l'Acta.
  
Segon
  
Disposar que siga publicada en el Diari Oficial de la Generalitat Valenciana.
  
València, 14 de febrer de 2002.- El director general de Treball i Seguretat Laboral: Román Ceballos Sancho
  
València, 29 de gener de 2002
  
Reunida en el dia d'avui a les 17 hores, la Comissió Paritària del Conveni Col·lectiu de Pirotècnia de la Comunitat Valenciana en el domicili de PIROVAL, els integrants de la qual apareixen detallats al peu del present document, arriben als següents
  
Acords
  
Primer. Complint allò acordat en l'article 10 del Conveni Col·lectiu de Pirotècnica de la Comunitat Valenciana (Clau Conveni 8000325), la vigència del qual és de caràcter biennal (Efectes econòmics des de l'1 de gener de 2001 fins al 31 de desembre de l'any 2002), es procedeix, una vegada constatat el IPV definitiu de l'any 2001, xifrat en el 2,7%, a revisar les taules salarials de 2001.
  
Com que el IPC mencionat supera l'1,25%, l'excés d'aquest percentatge fins arribar al IPC real suposa l'1,45%, més el 2,5% recollit en l'article 9é, es procedirà a fixar les taules salarials definitives de l'any 2001, incrementant les taules salarials definitives de l'any 2000 en un 3,95%.
  
Les retribucions definitives apareixen reflectides en les taules que s'adjunten sota l'annex I.
  
Segon. Així mateix, i en aplicació del que preveu l'article 9 del text del conveni, es procedirà a fixar les retribucions salarials per a l'any 2002, que s'han obtingut en aplicar un increment del 2,5% sobre les taules salarials definitives de l'any 2001.
  
En l'annex II es reprodueixen categories i salaris corresponents per a l'any 2002.
  
Tercer. El pagament de diferències salarials motivats per les taules adjuntes, es pagarà als treballadors al mes següent a la publicació del present acord en el Diari Oficial de la Generalitat Valenciana.
  
Quart. Les parts que hi intervenen faculten el senyor Ramón Morales Duato per a efectuar els tràmits pertinents davant l'autoritat laboral perquè procedisca a la inscripció, registre i posterior publicació del present acord.
  
En no haver-hi més assumptes per tractar i haver adoptat els presents, per unanimitat dels membres de la Comissió Paritària del Conveni Col·lectiu de Pirotècnica de la Comunitat Valenciana, se subscriu en el lloc i la data amunt indicats.
  
Per PIROVAL:
  
Isabel Benavent Navarro
  
Juan Bautista Faubel Barrachina
  
María Amparo Caballer Barat
  
Salvador Peñalver Llovera
  
Per FIA-UGT-PV
  
Juan Peña Nieves
  
Juan Francisco Cordero Vargas
  
Per FITEQA de CCOO-PV
  
José Montalt Forment
  
José Luis Peñarrocha Vizcaia